আতশবাজি ব্যবসায়ীর বাড়িতে বিস্ফোরণ, ঝলসে গেল ৯ জনের শরীর

ওয়েবডেস্ক- দীপাবলির (Diwali) আগে বড়সড় দুর্ঘটনা। আতশবাজি (Fire Cracker) ব্যবসায়ীর বাড়িতে প্রবল বিস্ফোরণ। উত্তরপ্রদেশের (UttarPradesh ) সুলতানপুরের (Sultanpur) মিয়াগঞ্জ গ্রামের ঘটনা। বিস্ফোরণে (Blast) শরীর ঝলসে গেছে ৯ জনের। গুরুতর আহত অবস্থায় তাদের হাসপাতালে ভর্তি করা হয়েছে। বিস্ফোরণের তীব্রতা এতটাই বেশি ছিল ওই কারখানার আশেপাশের বাড়িতে ফাটল ধরেছে। আজ কাকভোরে এই ঘটনা ঘটেছে

বিস্ফোরণের কারণ খুঁজতে তদন্ত শুরু করেছে পুলিশ। আতশবাজির লাইসেন্সপ্রাপ্ত ব্যবসায়ীকে গ্রেফতার করেছে পুলিশ। । এর মধ্যে সাত জন একই পরিবারের সদস্য। পুলিশ জানিয়েছে, এদিন ভোর ৪.৪০- দিকে প্রবল বিস্ফোরণে কেঁপে ওঠে এলাকা। আতশবাজি ব্যবসায়ী মোহাম্মদ ইয়াসিনের বাড়িতে বিস্ফোরণটি ঘটে। সামনের বাড়িগুলির দেওয়ালে ফাটল দেখা দিয়েছে। আহতদের মধ্যে নাজির (৬৫), তার স্ত্রী জামাত-উল-নিশা (৬২), তাদের ছেলে নূর মোহাম্মদ (২৫) এবং সুহেল (১৭), এবং মেয়ে সাদা (১২), খুশি (১৫) এবং সাহানা (২০) রয়েছেন। আব্দুল হামিদের দুই ছেলে ফয়জান (৮) এবং কাইফ (২২)।

আরও পড়ুন- পহেলগামের ধাঁচে ফের হামলা চালাবে পাকিস্তান! সতর্ক করলেন সেনাকর্তা

পুলিশ জানিয়েছে, জিজ্ঞাসাবাদের জন্য ইয়াসিনকে হেফাজতে নেওয়া হয়েছে। বিস্ফোরণে শব্দ পেতে স্থানীয়রাই উদ্ধারকাজ শুরু করে। খবর পেয়ে ঘটনাস্থলে আসে পুলিশ ও দমকলবাহিনী। আহতদের প্রথমে জয়সিংহপুরের কমিউনিটি স্বাস্থ্য কেন্দ্রে নিয়ে যাওয়া হয়। পরে গুরুতর ঝলসে যাওয়া রোগীদের সুলতানপুর মেডিকেল কলেজে স্থানান্তরিত করা হয়েছে।

আহতদের চিকিৎসা তদারকি করতে হাসপাতালে আসেন মুখ্য স্বাস্থ্য আধিকারিক ডাঃ আর কে মিশ্র এবং সিটি স্টেশন হাউস অফিসার ধীরজ কুমার। ঘটনাস্থলে আসেন ইন্সপেক্টর জেনারেল (অযোধ্যা রেঞ্জ) প্রবীণ কুমার, জেলা ম্যাজিস্ট্রেট কুমার হর্ষ এবং পুলিশ সুপার কুনওয়ার অনুপম সিংও।

প্রত্যক্ষদর্শীদের বয়ান অনুযায়ী, বিস্ফোরণের পর বাড়ির ভেতরে ছোট ছোট বিস্ফোরণ ঘটে। বিস্ফোরণে তীব্রতায় ছাদ সম্পূর্ণরূপে উড়ে যায়।

এতে আশেপাশের বাড়িগুলিও ক্ষতিগ্রস্ত হয়েছে। এদের মধ্যে আব্দুল হামিদের নামে একজনের বাড়ির দেয়ালে স্পষ্টতই ফাটল ধরেছে। বিস্ফোরণে তীব্রতা এতটাই বেশি ছিল যে, কয়েক কিলোমিটার জুড়ে প্রবল শব্দ শোনা গেছে। গোটা এলাকাকে ঘিরে রাখা হয়েছে।

দেখুন আরও খবর-